**SINTEZA**

**obiecțiilor și propunerilor la proiectul hotărârii Guvernului** **pentru modificarea Hotărârii Guvernului nr. 961/2006 cu privire la aprobarea Regulamentului rețelei naționale de observare și control de laborator asupra contaminării (poluării) mediului înconjurător cu substanțe radioactive, otrăvitoare, puternic toxice și agenți biologici**

**(număr unic 426/MAI/2025)**

|  |  |  |  |
| --- | --- | --- | --- |
| **Participantul la avizare (expertizare)/consultare publică** |  | **Conținutul obiecției/**  **propunerii (recomandării)** | **Argumentarea**  **autorului proiectului** |
| **Cancelaria de Stat**  (nr. 30-69-6419 din 12.06.2025) | 1.  2.  3.  4.  5. | La subpct. 1.2.4. (modificarea pct. 6) din proiectul de hotărâre:  - lit. b), în partea ce vizează domeniile de activitate și atribuțiile Instituției Publice Centrul Național Sănătatea Animalelor, Plantelor și Siguranța Alimentelor se recomandă expunerea acestora prin prisma prevederilor pct. 5 și pct. 9 din Statutul Centrului, aprobat conform anexei nr.1 la Hotărârea Guvernului nr. 524/2024 cu privire la organizarea și funcționarea Instituției Publice Centrul Național Sănătatea Animalelor, Plantelor și Siguranța Alimentelor;      - lit. b), la compartimentul „Subdiviziunile teritoriale pentru siguranța alimentelor” recomandăm utilizarea sintagmei „Subdiviziunile teritoriale (cu statut de direcții) ale Agenției Naționale pentru Siguranța Alimentelor”, în corespundere cu Anexa nr. 2 la Hotărârea Guvernului nr. 14/2023. Propunerea respectivă este valabilă pentru subpct. 1.3.3.2.  - lit. c), la compartimentul „instituțiile și laboratoarele Ministerului Mediului”, prima propoziție se va completa, după textul „Laboratorul de referință de mediu” cu cuvintele „(cu statut de direcție generală)” și, după textul „6 laboratoare” cu cuvintele „(cu statut de direcții în componența direcției generale)”, potrivit Anexei nr. 2 la Hotărârea Guvernului nr. 549/2018 cu privire la constituirea, organizarea și funcționarea Agenției de Mediu.  - lit. e), la compartimentul „laboratoarele de încercări ale Ministerului Dezvoltării Economice și Digitalizării”, pentru a exclude careva neclarități în aplicarea hotărârii,  recomandăm enumerarea laboratoarelor respective, conform Anexei nr. 2 la Hotărârea Guvernului nr. 976/2016 cu privire la aprobarea Regulamentului de organizare și funcționare a Institutului Național de Metrologie.  Subsecvent, relevăm că, potrivit Anexei precitate, laboratoarele de încercări sunt subdiviziuni ale Institutului Național de Metrologie, fapt ce urmează a fi reflectat corespunzător în proiect.    În altă ordine de idei, conform informației din Nota de fundamentare, necesitatea modificării Hotărârii Guvernului nr. 961/2006 rezidă din faptul că, unele laboratoare, urmare reorganizării autorităților publice centrale și altor autorități administrative, și-au schimbat denumirea, alte și-au sistat activitatea. În context, considerăm oportună completarea Notei cu informația/lista respectivă pentru un plus de claritate. | Nu se acceptă.  Potrivit avizului Agenției Naționale pentru Siguranța Alimentelor (nr. 15-3289 din 12.06.2025) proiectul este susținut în varianta propusă doar cu unele completări.  Respectiv, domeniile de activitate a laboratoarelor corespund Hotărârii Guvernului nr. 524/2024 cu privire la organizarea și funcționarea Instituției Publice Centrul Național Sănătatea Animalelor, Plantelor și Siguranța Alimentelor, iar atribuțiile sunt expuse mai desfășurat.  Se acceptă.  Au fost operate modificările propuse.  Se acceptă.  Proiectul a fost completat conform propunerilor autorului.  S-a luat act.  Ministerul Dezvoltării Economice și Digitalizării prin avizul, nr. 16/1-1713 din 12.06.2025, a înaintat propuneri de modificare a proiectului, care au fost acceptate.  Se acceptă.  Nota de fundamentare a fost ajustată. |
| **Ministerul Finanțelor**  (nr. 07/4-03/236/891  din 17.06.2025) | 1. | Lipsă de obiecții și propuneri. | S-a luat act. |
| **Ministerul Sănătății**  (nr. 09/1874 din 17.06.2025) | 1. | La Capitolul II**. Organizarea observării şi controlului de laborator** punctul 6 lit. a) va avea următorul cuprins:  „a) Agenția Națională pentru Sănătate Publică (în continuare - ANSP), la nivel central este constituită din 9 laboratoare cu statut de direcție, inclusiv 5 laboratoare naționale de referință. În subordinea ANSP sunt 10 secții diagnostic de laborator amplasate în incinta Centrelor de sănătate publică. ANSP are în dotare 3 laboratoare mobile de detecție a riscurilor CBRN. Domeniile de activitate ale laboratoarelor ANSP sunt următoarele:  efectuarea diagnosticului de laborator în cadrul supravegherii bolilor transmisibile, bolilor extrem de contagioase, infecțiilor cu transmitere prin vectori, inclusiv în focare de boli transmisibile;  detectarea și identificarea factorilor cu impact asupra sănătății publice, participarea la gestionarea urgențelor de sănătate publică;  determinarea agenților cauzali în infecțiile care pot fi prevenite prin vaccinare; determinarea mecanismelor de rezistență la agenții microbieni implicați în patologii infecțioase;  determinarea dozelor individuale de expunere la radiații ionizante a personalului care poate fi afectat în sistemul de situații de urgență radiologică sau nucleară, în cazul unor evenimente neprevăzute produse pe teritoriul național;  determinarea contaminării spațiului vizat pentru sănătatea publica la radionuclizi;  asigurarea rolului de laborator național de referință pentru unele infecții prioritare.  Laboratoarele din cadrul ANSP, care sunt antrenate în organizarea controlului de laborator sunt următoarele:  Laboratorul național de referință în infecții asociate asistenței medicale și rezistența la antimicrobiene, infecții bacteriene și parazitoze;  Laboratorului național de referință în infecții cu risc sporit;  Laboratorul microbiologie sanitară;  Laboratorul de încercări chimice.  Laboratorul național de referință în infecții asociate asistenței medicale și rezistența la antimicrobiene, infecții bacteriene și parazitoze va realiza următoarele sarcini specifice în cadrul rețelei:  acordarea asistenței practice, organizator metodice, consultative şi metodologice laboratoarelor de nivel teritorial în problemele de sănătate publică legate de infecțiile asociate asistenței medicale, rezistența la antimicrobiene, infecții bacteriene și parazitoze;  evaluarea riscurilor condiționate de activitatea cu agenții biologici și elaborarea și aprobarea planurilor de măsuri privind minimizarea lor;  asigurarea unui răspuns rapid în caz de urgențe în sănătate publică legate de infecții asociate asistenței medicale sau epidemii de rezistență la antimicrobiene, asigurând suport tehnic și informațional autorităților competente pentru gestionarea eficientă a acestora;  pregătirea şi repartizarea probelor-fantomă de agenți microbieni și/sau parazitari în timpul antrenamentelor;  evaluarea şi generalizarea rezultatelor antrenamentelor rețelei de observare și control de laborator;  îmbunătățirea continuă a procesului de diagnostic și alinierea la standardele globale și schimbul de informații relevante.  Laboratorului național de referință în infecții cu risc sporit, cu următoarele atribuții specifice:  analiza probelor biologice umane și non-umane pentru identificarea agenților patogeni asociați infecțiilor cu risc sporit, inclusiv zoonoze și boli transmise prin vectori;  monitorizarea și supravegherea epidemiologică a circulației agenților etiologici implicați în infecții zoonotice;  diagnostic serologic și molecular în vederea detectării timpurii și confirmării infecțiilor emergente și reemergente; dezvoltarea continuă a capacităților de diagnostic prin armonizarea procedurilor cu standardele internaționale și facilitarea schimbului de informații relevante între laboratoare și instituții partenere;  instruirea personalului de specialitate, precum și elaborarea materialelor didactice necesare pentru actualizarea metodelor de diagnostic și supraveghere a bolilor zoonotice;  acordarea de asistență tehnică, metodologică și consultativă instituțiilor de sănătate publică și unităților medico-sanitare privind activitățile legate de infecțiile cu risc sporit.  Laboratorul microbiologie sanitară va realiza următoarele sarcini specifice în cadrul rețelei:  organizarea și efectuarea expertizelor de arbitraj pentru autorizarea produselor și serviciilor cu impact asupra sănătății publice, investigarea intoxicațiilor și erupțiilor epidemice, precum și confirmarea agenților patogeni din mediu și alimente;  supravegherea activităților ce implică utilizarea agenților biologici și chimici; evaluarea riscurilor condiționate de activitatea cu agenții biologici, chimici, și elaborarea și aprobarea planurilor de măsuri privind minimizarea lor; completat cu sarcinile specifice;  oferirea de asistență practică, metodologică și consultativă instituțiilor de supraveghere a sănătății publice și unităților medico-sanitare privind serviciile sanitaro-microbiologice de laborator;  pregătirea şi repartizarea probelor-fantomă de agenți microbieni în timpul antrenamentelor.  Laboratorul de încercări chimice va realiza următoarele sarcini specifice în cadrul rețelei:  oferirea suportului organizatoric, metodologic și consultativ laboratoarelor teritoriale privind evaluarea conformității produselor și impactului substanțelor chimice asupra sănătății publice și mediului;  identificarea și analiza riscurilor asociate expunerii la substanțe chimice periculoase, elaborarea și implementarea măsurilor de minimizare a acestora;  asigurarea intervenției operative în cazul urgențelor de sănătate publică prin testarea și monitorizarea contaminanților chimici în diverse medii;  pregătirea şi repartizarea probelor-fantomă de medii contaminate cu substanțe chimice în timpul antrenamentelor;  depistarea şi estimarea factorilor nocivi ai mediului înconjurător, de producere şi de trai care influențează sănătatea populației;  testarea și monitorizarea substanțelor periculoase: determinarea migrației compușilor toxici din materiale destinate contactului cu alimente; reziduurile de pesticide, metalelor toxice, substanțelor organice și radionuclizilor în produse alimentare, apă, sol și aer; testarea siguranței produselor de larg consum (jucării, cosmetice, materiale de construcție etc.); determinarea conținutului reziduurilor de pesticide din principalele grupe: pesticide organo-clorurate, pesticide organo-fosforice, compușii cuprului, piretroizi, substanțe heterociclice, derivații acizilor carbonici, carbamați, ditiocarbomați, bifenili ș.a în produse alimentare, apă, sol.  Laboratoarele Centrelor de Sănătate publică (Chişinău, Bălţi, Edineţ, Soroca, Orhei, Ungheni, Hîncești, Căuşeni, Cahul, Comrat) vor realiza următoarele sarcini specifice în cadrul rețelei:  identificarea tulpinilor microorganismului bacterian și detectarea mecanismelor de rezistență suspecte;  raportarea rezultatelor obținute în cadrul antrenamentelor rețelei de observare şi control de laborator;  organizarea şi efectuarea investigațiilor microbiologice, sanitaro-microbiologice, imunologice, molecular biologice, parazitologice, încercări chimice și măsurări instrumentale a factorilor fizici, după caz;  organizarea şi efectuarea diagnosticului de laborator în cadrul supravegherii bolilor transmisibile, bolilor extrem de contagioase, inclusiv în focarele de boli transmisibile;  depistarea şi identificarea precoce prin intermediul investigațiilor de laborator a factorilor cu impact asupra sănătății publice, management urgențelor de sănătate publică;  determinarea mecanismelor de rezistență la agenții microbieni implicați în patologii infecțioase.  Laboratoarele mobile de detecție a riscurilor Chimice, Biologice, Radiologice și Nucleare (CBRN) vor realiza următoarele sarcini specifice în cadrul rețelei:  participarea şi efectuarea testării și analizei imediate în timpul focarelor, permițând identificarea rapidă a agenților patogeni sau a substanțelor periculoase în caz de situații excepționale și urgențe de sănătate publică;  prelevarea probelor biologice și chimice din zona situațiilor excepționale și transmiterea către laboratoarele RNOCL pentru investigații de laborator;  desfășurarea în regiuni îndepărtate sau cu resurse limitate, extinzând raza serviciilor de sănătate publică, și oferirea capabilități esențiale de diagnosticare acolo unde facilitățile staționare pot fi indisponibile, asigurând eforturi complete de supraveghere și răspuns;  asigurarea procesului de decontaminare a secundare a populației, persoanelor lezate și traumatizate;  servesc drept platforme pentru instruirea personalului local în procedurile de diagnosticare și protocoalele de răspuns în caz de urgență.” | Se acceptă.  Lit. a) pct. 6 a fost expusă în redacția propusă de Ministerul Sănătății. |
| **Ministerul Agriculturii și Industriei Alimentare**  (nr.2025PHG-1722  din 18.06.2025) | 1. | Lipsa obiecțiilor și propunerilor. | S-a luat act. |
| **Ministerul Mediului**  (nr. 13-05/1720  din 17.06.2025) | 1.  2.  3.  4. | La punctul **1.2.4 lit. p), lit. c)**, denumirea „*Laboratorul pentru calitatea aerului atmosferic*” necesită ajustare prin excluderea termenului „*atmosferic*”, conform denumirii stabilite în Anexa nr. 2 la HG nr. 548/2018.  Totodată, atribuția formulată ca „*asigurarea ridicării gradului de competență și profesionalism în toate subdiviziunile subordonate*” nu corespunde funcțiilor de bază ale laboratorului, fiind recomandată excluderea acesteia din textul proiectului.  Conținutul **pct. 6 lit. c)** referitor la atribuțiile Inspectoratului pentru Protecția Mediului se va modifica fiind expus în următoarea redacție: *,,Inspectoratul pentru Protecția Mediului efectuează controlul în baza investigațiilor de laborator prezentate de către un laborator acreditat, în vederea depistării cauzelor poluării factorilor de mediu (aerului, apei și solurilor) la stațiile de epurare biologice, din apele naturale, la stațiile PECO, din preajma depozitelor de deșeuri de diferit tip, cât și din preajma depozitelor de substanțe chimice a depozitelor, produselor de uz fitosanitar și a fertilizanților.”*  Propunerea se bazează pe faptul că Inspectoratul pentru Protecția Mediului nu are competența de prelevare a probelor însă, are misiunea de efectuare a controlului și supravegherii de stat în domeniul protecției mediului și utilizării resurselor naturale, conform prevederilor HG nr. 548/2018 cu privire la organizarea și funcționarea Inspectoratului pentru Protecția Mediului.  Suplimentar se propune includerea în proiect a aspectelor privind **Cooperarea internațională și transfrontalieră:**  - Participarea la programe comune de monitorizare și schimb de informații între țările vecine;  - Implementarea unor protocoale comune pentru intervenție rapidă în caz de contaminare accidentală sau intenționată. | Se acceptă.  Modificarea propusă a fost operată.  Se acceptă.  Modificarea propusă a fost operată.  Se acceptă.  Lit. c) pct. 6 a fost expusă în redacția propusă de Ministerul Mediului.  Se acceptă.  Propunerea a fost inclusă în proiect la activitățile Centrului de monitoring meteorologic și hidrologic din subordinea Serviciului Hidrometeorologic de Stat. |
| **Serviciul Hidrometeorologic de Stat**  (nr. 02/654 din 12.06.2025) | 1. | Serviciul Hidrometeorologic de Stat comunică că nu are obiecții sau completări la proiectul de hotărâre pentru modificarea Hotărârii Guvernului nr, 961/2006 pentru aprobarea Regulamentului rețelei naționale de observare și control de laborator asupra contaminării (poluării) mediului înconjurător cu substanțe radioactive, otrăvitoare, puternic toxice și agenți biologici. | S-a luat act. |
| **Ministerul Dezvoltării Economice și Digitalizării**  (16/1-1713 din 12.06.2025) | 1.  2.  3.  4. | *1. Pe tot parcursul textului cuvintele,, laboratoare de încercări” la orice formă gramaticală, se substituie cu cuvintele ,,laboratoare de încercări acreditate”.*  2. În anexa nr.1:  La pct. 1.2.3. enunțul: 1.2.3.1. *va avea următorul conținut* 1.2.4. pct. 6, litera e) textul „Institutul National de Metrologie” de substituit cu textul ,,*Instituția Publică Institutul Național de Metrologie, Centrul de Metrologie Aplicată și Certificare și laboratoare de încercări acreditate”.*    3. În anexa nr.2:  1.3.6. Compartimentul „Ministerul Economiei” se exclude.    Enunțul 1.3.6.1 la poziția 30, textul „Laboratorul de încercări din cadrul Întreprinderii de Stat „Centrul de Metrologie Aplicată și Certificare” din mun. Chișinău*” se substituie cu textul* „Instituția Publică Institutul Național de Metrologie”; La poziția 31 *va avea următorul conținut:*  *,,Centrul de Metrologie Aplicată și Certificare”*.  Poziția 32 se exclude. | Se acceptă.  Modificarea propusă a fost operată.  Se acceptă.  Modificările au fost operate.  Nu se acceptă.  În proiect este menționat la pct. 1.1. Pe tot parcursul textului, cuvintele: „Ministerul Economiei”, la orice formă gramaticală, se substituie cu cuvintele „Ministerul Dezvoltării Economice și Digitalizării”, la forma gramaticală corespunzătoare.  Se acceptă.  Au fost operate modificările propuse. |
| **Congresul Autorităţilor Locale din Moldova**  (nr. 171 din 06.06.2025) | 1. | Lipsa propunerilor și obiecțiilor la proiect. | S-a luat act. |
| **Agenția Națională pentru Siguranța Alimentelor**  (nr. 15-3289 din 12.06.2025) | 1.  2.  3. | La punctul.1.2.4. din proiect, în litera b) **Agenția Națională pentru Siguranța Alimentelor:**  În textul ,,*determinarea conținutului calitativ și cantitativ de radionuclizi, metale grele, și alte substanțe puternic toxice în produsele alimentare, materiile prime alimentare de origine animală, apă și în alte obiective ale mediului înconjurător;”* după cuvintele ,,*de origine animală”* se va completa cu textul *,,și nonanimală”*.    În textul ,,*determinarea radionuclizilor de ceziu și stronțiu în producția alcoolică/nealcoolică, produse alimentare de origine nonanimală, furaje (hrаnă pentru animale), cu eliberarea Rapoartelor de Încercări;”* după textul *,,de origine non animală”* se va completa cu textul *,,și origine animală”.*  În textul *,,determinarea metalelor grele și substanțelor puternic toxice în producția alcoolică/nealcoolică, produse alimentare de origine nonanimală, furaje (hrană pentru animale), cu eliberarea Rapoartelor de Încercări”* după cuvintele ,,*de origine non animală”* se va completa cu textul ,,*și origine animală”.* | Se acceptă.  Completarea propusă a fost operată.  Se acceptă.  Completarea propusă a fost operată.  Se acceptă.  Completarea propusă a fost operată. |
| **Agenția Proprietății Publice**  (nr. 05-04-4538 din 12.06.2025) | 1. | Ținând cont de faptul imposibilității de implementare a Hotărârii Guvernului nr. 943/2022 cu privire la reorganizarea Institutului Național de Metrologie, potrivit  căreia Instituția Publică Institutul Național de Metrologie (persoană juridică absorbantă) se reorganizează prin fuziune (absorbție) cu Întreprinderea de Stat Centrul de Metrologie Aplicată și Certificare (persoană juridică absorbită), considerăm oportun, la pct. 1.2. sbp. 1.2.3.1. și pct. 1.3. sbp. 1.3.6.1., substituirea textului „(Institutul Naţional de Metrologie)” cu textul „Întreprinderea de Stat  „Centrul de Metrologie Aplicată și Certificare””. | S-a luat act.  Potrivit avizului Ministerului Dezvoltării Economice și Digitalizării (nr. 16/1-1713 din 12.06.2025) au fost efectuate modificări la pct. 1.2. sbp. 1.2.3.1. și pct. 1.3. sbp. 1.3.6.1. |
| **Comitetul executiv al Găgăuziei nr. 245 din 11.06.2025** | 1. | Susține proiectul hotărîrii Guvernului | S-a luat act. |
|  |  | ***EXPERTIZARE*** |  |
| **Centrul Național Anticorupție**  **(nr. 06/2/11227 din 03.07.2025)**  **Raport nr. EHG25/10705**  **din 03.07.2025** |  | Proiectul promovează interesul public privind consolidarea și eficientizarea capacității naționale de răspuns la situații de urgență și excepționale care implică contaminări chimice, biologice, radiologice și nucleare. | S-a luat act. |
| **Ministerul Justiției**  **nr. 04/1-6622 din 08.07.2025** | 1.  2.  3.  4.  5.    6. | Lipsa obiecțiilor de ordin conceptual.  Totodată, referitor la textul propriu-zis al proiectului, menționăm despre necesitatea revizuirii clauzei de adoptare. În conformitate cu art. 102 din Constituție, art. 37 din Legea nr. 136/2017 cu privire la Guvern, art. 14 din Legea nr. 100/2017, actele normative ale Guvernului se adoptă pentru exercitarea atribuțiilor constituționale și celor ce decurg din Legea cu privire la Guvern, precum și pentru organizarea executării legilor. Astfel, în clauza de adoptare, se indică temeiul legal de adoptare a actului normativ respectiv, norma concretă din lege care indică expres competența Guvernului de a adopta actul în cauză.  La pct. 1.2.2 intenția de completare a pct. 3 cu noțiuni noi se va reda conform următoarei formule: „1.2.2. Punctul 3 se completează cu noțiuni cu următorul cuprins:”. Cu referire la textul „CBRN – reprezintă materialele chimice, biologice, radiologice și nucleare”, prin analiza cuprinsului proiectului de act normativ și a modului în care aceasta este utilizată (a se vedea spre exemplu sbp. 1.2.4 ce vizează modificarea pct. 6 lit. a) sau Laboratoarele mobile de detecție a riscurilor Chimice, Biologice, Radiologice și Nucleare (CBRN)), „CBRN” ar prezenta diversitatea (tipurile) materialelor, riscurilor sau a incidentelor/accidentelor (provocate de substanțe chimice, agenți biologici sau materiale radioactive).  În acest context, definirea nu este necesară, or, potrivit regulilor de tehnică legislativă, exprimarea prin abrevieri a unor denumiri sau termeni se poate face numai după explicarea acestora în text, la prima folosire (obiecție valabilă și pentru alte abrevieri folosite în proiectul actului normativ).  La alineatul introductiv al pct. 2, cuvintele „în tabelul din” se vor substitui cu prepoziția „la”.  La sbp. 1.3.1.3 cuvântul „cifra” se va scrie la plural „cifrele”. Potrivit regulilor tehnicii legislative, dacă un număr este format din două sau mai multe cifre, pentru identificarea acestuia, se folosește cuvântul „numărul” sau „cifrele” și nu „cifra” (obiecție valabilă în toate cazurile similare).  La definitivarea proiectului de act normativ, se va ține cont că, „sintagma” reprezintă o unitate sintactică stabilă, formată din mai multe cuvinte între care există un raport de subordonare, constituind o parte a unei propoziții sau a unei fraze. La schimbarea unor cuvinte din conținutul textului unui act normativ, pentru exprimarea corectă, se menționează despre substituirea „cuvintelor” respective, iar la schimbarea unor cifre/semne și cuvinte din conținutul textului unui act normativ, pentru exprimarea corectă, se menționează despre substituirea „textului” respectiv. Adițional, verbele se vor folosi la timpul prezent, după caz. | S-a luat act.  Se acceptă.  Au fost operate modificările propuse.  Se acceptă.  Noțiunea „*CBRN – reprezintă materialele chimice, biologice, radiologice și nucleare*” a fost exclusă.  Se acceptă.  Modificarea propusă a fost operată.  Se acceptă.  Modificarea propusă a fost operată.  S-a luat act. |